ⵉⴱⵏ ⵅⴰⵍⴷⵓⵏ

ⵉⴱⵏ ⵅⴰⵍⴷⵓⵏ ⵏⵖ ⵓ ⵅⵍⴷⵓⵏ (ⵙ ⵜⵍⴰⵜⵉⵏⵜ: Ibn Khaldoun) ⵉⴳⴰ ⵢⴰⵏ ⵙⴳ ⵉⵎⵔⵣⴰ ⵏ ⵍⵉⵙⵍⴰⵎ ⴷ ⵡⴰⵎⵓⵏ ⵏ ⵉⴼⵔⵉⵇⵢⴰ ⵜⴰⵥⵍⵎⴰⴹⵜ, ⵉⴼⴼⵓⴽⴽⵙ ⴳ ⵜⵓⴳⴷⵜ ⵏ ⵜⵓⵙⵙⵏⴰⵡⵉⵏ ⴰⵎ: ⵜⴰⵙⵏⴰⵎⵓⵏⵜ, ⵜⴰⴼⵍⵙⴰⴼⵜ, ⵜⴰⴷⵎⵙⴰ, ⴰⵙⵖⵉⵡⵙ ⵏ ⵓⵥⴽⴰⵡ ⴷ ⵓⵎⵣⵔⵓⵢ, ⵉⴽⴽⴰ ⵜⵓⴳⴷⵜ ⵏ ⵜⵎⵉⵣⴰⵔ ⴳ ⵜⵓⴷⵔⵜ ⵏⵏⵙ, ⵉⴽⴽⴰ ⵜ ⵉⵏⵏ ⵉⴳⴰ ⴰⵎⴰⵣⴰⵏ ⵏ ⵜⴱⵔⴰⵜⵉⵏ ⵏⴳⵔ ⵉⴳⵍⴷⴰⵏ ⵏ ⵎⴰⵕⵕⴰ ⵉⴼⵔⵉⵇⵢⴰ ⵜⴰⵥⵍⵎⴰⴹⵜ, ⵉⵙⵙⵓⴼⵖ ⴷ ⵜⵓⴳⴷⵜ ⵏ ⵉⴷⵍⵉⵙⵏ ⵏⵏⴰ ⵉⵟⵟⴰⴼⵏ ⴰⵜⵉⴳ ⴷ ⵜⴰⵙⵖⵓⵍⵜ ⵙ ⴽⵉⴳⴰⵏ ⵏ ⵜⵓⵜⵍⴰⵢⵉⵏ ⵙⵍⴰⵡⴰⵏ ⴰⴽⴽⵯ ⴰⴷⵍⵉⵙ ⵏⵏⵙ "ⵜⴰⵣⵡⵓⵔⵜ ⵏ ⵓ ⵅⵍⴷⵓⵏ".

 ⵜⵓⴷⵔⵜ ⵏⵏⵙ 
ⵉⴽⴽⴰ ⵉⴱⵏ ⵅⴰⵍⴷⵓⵏ ⵜⵓⴳⴷⵜ ⵏ ⵜⵉⵎⵉⵣⴰⵔ ⴳ ⵜⵓⴷⵔⵜ ⵏⵏⵙ , ⴰⵎ ⵍⵍⵉⴳ ⵉⴷⴷⴰ ⵙ ⵉⵏⴷⵍⴰⵙ ⵖⵉⵏ ⴰⵖ ⵉⵎⴰⵇⵇⴰⵕ ⴷ ⵓⴳⵍⵉⴷ ⵎⵓⵃⴰⵎⴰⴷ ⵓ ⵢⵓⵙⴼ ⵓ ⵙⵎⴰⵄⵉⵍ ⴰⵃⵎⴰⵔ ⴰⵏⴰⵚⵕⵉ ⴷ ⵓⵎⴰⵡⵙⴰⵙ ⵏⵙ ⵙⵏⵓⴱⴳⵏⵜ ⵙⵎⵖⵓⵔⵏⵜ ⴱⴰⵀⵔⴰ ⴳ ⵖⵕⵏⴰⵟⴰ ⴳ ⵓⵙⴳⴳⵯⴰⵙ 1362 ⵏ ⵜⵍⴰⵍⵉⵜ, ⵉⵙⵙⵉⴼⴹ ⵜⵜ ⴷⴰⵔ ⴰⴳⵍⵉⴷ ⵏ ⵇⵛⵜⴰⵍⴰ ⴰⴼⴰⴷ ⴰⴷ ⵙⵎⴷⵏ ⵎⵙⴼⴰⵔⴰ, ⵉⵎⴰⵇⵇⴰⵕ ⵖⵉⵏ ⴷ ⵜⵓⴳⵜ ⵏ ⵉⵡⵔⵉⴽⵏ ⵉⴼⴽⴽ ⴰⵙ ⵜⴰⵎⵣⴷⴰⵖⵜ ⵎⴰⵛ ⵓⵔ ⵉⵔⵉ , ⵢⵓⵔⵉⴷ ⵙ ⵖⵕⵏⴰⵟⴰ ⵍⴽⵎⵏ ⴰⵙ ⵜⵓⴳⵜ ⵏ ⵜⵎⵓⵛⴰ ⵙⴳ ⵓⴳⵍⵉⴷ ⵏ ⵖⵕⵏⴰⵟⴰ ⴷ ⵇⵛⵜⴰⵍⴰ . ⵍⵉⵖ ⵜⵎⵇⵓⵔ ⴰⵣⴰⵍ ⵏⵙ ⵉⴽⵚⵓⴹ ⵅⴼ ⵜⴰⵡⵊⴰ ⵏⵙ , ⵉⵙⴰⴷⵎⵔ ⵉ ⵓⴳⵍⵉⴷ ⵏ ⴱⵊⴰⵢⴰ ⵉⴷⴷⴰ ⴷⴰⵙ ⵉⵙⴽⵔ ⴳⵉⵙ ⴰⵏⴳⵔⴰⵏ ⵙ ⵜⵄⵕⴰⴱⵜ "الحاجب" , ⵉⴽⴰⵜⵉⵏ ⴰⵔ ⵉⵜⴽⴽⴰ ⵏⴳⵔ ⵎⵉⴷⵏ ⴰⵔ ⵉⵜⴼⵓⴽⵓ ⵉⵎⵓⴽⵔⵉⵙⵏ ⴷ ⴰⵔ ⵉⵙⵍⴽⴰⵎ ⵜⵉⵎⴳⵉⵡⵉⵏ ⵏ ⵓⴳⵍⵉⴷ . ⵎⴰⵛ ⵏⴽⵔⵏ ⵉⵎⵓⴽⵔⵉⵙⵏ ⵏⴳⵔ ⴰⴳⵍⵉⴷ ⵏ ⴱⵊⴰⵢⴰ ⴷ ⵡⵉⵏ ⵇⵓⵙⵟⵏⵜⵏⴰ , ⵍⵉⵖ ⵜⴷⴷⴰ ⴱⵊⴰⵢⴰ ⵙ ⵓⵅⵍⵉⴷ ⵏ ⵇⵓⵙⵏⵟⵉⵏⴰ ⵉⵔⵡⵍ ⴷⴰⵖ ⵙ ⴱⴰⵙⴽⴰⵔⴰ ⵍⵉⵖ ⵢⵓⴳⴷ  ⵅⴼ ⵜⵓⴷⵔⵜ ⵏⵙ .
ⴳ ⵓⵙⴳⴳⵯⴰⵙ 1374 ⵉⵙⵏⵜⵉ ⵜⵉⵔⵔⴰ ⵏ ⵓⴷⵍⵉⵙ ⵏⵙ " ⴰⴷⵍⵉⵙ ⵏ ⵉⵡⵏⵏⴰ..." ⵙ ⵜⴰⵄⵕⴰⴱⵜ"كتاب العبر " ⵢⵓⵎⵥ ⴰⵙ ⴽⵓⵥ ⵉⵙⵓⴳⴳⵯⴰⵙⵏ .ⵄⴰⴷ ⴳ ⵓⵙⴳⴳⵯⴰⵙ ⵏ 1377 ⵉⵙⵎⴷ ⴰⴷⵍⵉⵙ ⵏⵏⵙ "ⵜⴰⵣⵡⵓⵔⵜ ⵏ ⵉⴱⵏ ⵅⴰⵍⴷⵓⵏ" .

1382 ⵏ ⵜⵍⴰⵍⵉⵜ ⵉⵣⵡⴰⴳ ⵙ ⵎⴰⵕⵚ ⵙ ⵢⴰⵜ ⵜⴽⵍⵉⵜ ⴷ ⵖⵉⵏ ⴰⵖ ⵉⵎⵎⵜ ⴳ ⵓⵙⴳⴳⵯⴰⵙ 1406.

 ⴰⵎⴰⵙⵙⴰⵏ ⴰⵎⴰⵏⵓⵏ 
ⵉⴳⴰ ⵓ ⵅⵍⴷⵓⵏ ⵢⴰⵏ ⵙⴳ ⵉⵖⴱⵓⵍⴰ ⵏ ⵜⵓⵙⵙⵏⴰ ⵜⴰⵏⴰⵎⵓⵏⵜ ⵍⵍⵉⵖ ⵉⵙⴽⵔ ⴰⵙⴼⵙⵉ ⵏ ⵜⵓⴳⵜ ⵜⵎⵙⴽⴰⵔⵉⵏ ⵏ ⵡⴰⵎⵓⵏ ⴷ ⵓⴼⴳⴰⵏ, ⴷ ⵓⵎⴹⴰⴽⴰⵕ ⵏⵏⵙ ⴼ ⵜⵏⴽⵔⴰ ⵏ ⵜⴼⵔⵎⴰ ⴷ ⵓⵙⵙⵅⵙⵉ ⵏⵏⵙ ⴷ ⵜⵓⴳⵜ ⵏ ⵜⵖⴰⵡⵙⵉⵡⵉⵏ ⵍⵍⵉ ⴷ ⵉⴳⴰⵏ ⵜⴰⵙⵉⵍⴰ ⵜⴰⵎⵣⵡⴰⵔⵓⵜ ⵏ ⵜⵓⵙⵙⵏⴰ ⵜⴰⵏⴰⵎⵓⵏⵜ, ⵙⵡⴰ ⵉⴳⵯⵔⴰ ⵎⴰⵢⴰⵏ ⵙⴳ ⵜⴳⵍⴷⴰⵢⵉⵏ ⵏⵏⴰ ⵖ ⵉⴷⴷⵔ ⵏⵉⵖ ⵍⵍⵉⵖ ⴰ ⵉⵙⴰⵡⴰⵍ ⵅⴼ ⵓⵎⵣⵔⵓⵢ ⵣⵓⵏ ⴷ ⵍⵍⵉⵖ ⵉⴱⴷⵔ ⵜⴰⵎⴰⵖⵜ ⵏ ⵜⵉⵀⵢⴰ ⴷ ⵡⴰⵄⵔⴰⴱⵏ.

ⵜⵉⵡⵍⴰⴼⵉⵏ

 ⵥⵕ ⵓⴳⴳⴰⵔ 

 ⵜⴰⵣⵡⵓⵔⵜ ⵏ ⵓ ⵅⵍⴷⵓⵏ

ⵉⵙⴰⵖⵓⵍⵏ
 https://islamonline.net/archive/%D8%A7%D8%A8%D9%86-%D8%AE%D9%84%D8%AF%D9%88%D9%86-%D8%B3%D9%8A%D8%B1%D8%A9-%D9%88%D9%85%D8%B3%D9%8A%D8%B1%D8%A9/

 https://www.culture-islam.fr/contrees/maghreb/ibn-khaldoun-origines-mythiques-des-berberes-v-1375-n-e